****

**VŠEOBECNE ZÁVÄZNÉ NARIADENIE OBCE ŠROBÁROVÁ**

O zrušení Základnej školy Šrobárová

*Toto všeobecne záväzného nariadenia (VZN) na pripomienkovanie v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov*

**Schválené** VZN:

|  |  |
| --- | --- |
| Na zasadnutí OZ dňa: | 07.10.2022 |
| Vyhlásené vyvesením na úradnej tabuli: | 22.09.2022 |
| Zvesené: | 07.10.2022 |
| VZN nadobúda účinnosť dňom: | 31.12.2022 |
| VZN nadobúda platnosť dňom: |  |

Anna Šušoliaková

starostka obce

**Všeobecne záväzné nariadenie obce Šrobárová**

**o zrušení Základnej školy Šrobárová**

Obecné zastupiteľstvo obce Šrobárová vo veciach územnej samosprávy v zmysle § 6 ods. 1 zákona č. 369 o obecnom zriadení v znení neskorších právnych predpisov, § 6 ods. 1 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa uznieslo na tomto

**Všeobecne záväznom nariadení**

**§ 1**

**Úvodné ustanovenie**

účelom tohto všeobecne záväzného nariadenia (ďalej len „nariadenie“) je zrušenie **Základnej školy Šrobárová** s účinnosťou od 1.1.2023 na základe Rozhodnutia Ministerstva školstva, vedy, výskumu a športu Slovenskej republiky.

**§ 2**

**Zrušenie Základnej školy**

Obecné zastupiteľstvo zrušuje **Základnú školu Šrobárová,** so sídlom Školská 2, 946 32 Šrobárová a jej súčasti **Školský klub detí**, so sídlom Školská 2, 946 32 Šrobárová.

**§ 3**

**Podmienky zrušenia Základnej školy Šrobárová**

1. Podmienkou pre zrušenie Základnej školy Šrobárová je právoplatné súhlasné rozhodnutie Ministerstva školstva, vedy, výskumu a športu Slovenskej republiky (ďalej len „ministerstvo“) o vyradení Základnej školy a jej súčastí zo Siete škôl a školských zariadení Slovenskej republiky vydané v zmysle príslušných ustanovení zákona a na základe žiadosti obce Šrobárová.

2. V prípade ak ministerstvo nevydá právoplatné súhlasné rozhodnutie o vyradení Základnej školy Šrobárová zo Siete škôl a školských zariadení Slovenskej republiky podľa § 3 ods. 1 tohto nariadenia, tak Základná škola Šrobárová nebudú zrušené.

**§ 4**

**Záverečné ustanovenia**

1. Toto VZN bolo schválené obecným zastupiteľstvom obce Šrobárová, uznesením č. 39/2022 zo dňa 07.10.2022.

2. Toto nariadenie nadobúda platnosť 15 dňom od jeho vyvesenia na úradnej tabuli obce Šrobárová a účinnosť dňom 31.12.2022 v tom prípade, že ministerstvo predtým vydá právoplatné rozhodnutie o vyradení Základnej školy Šrobárová zo siete škôl a školských zariadení.

3. V prípade, že ministerstvo nevydá právoplatné súhlasné rozhodnutie v zmysle § 4 ods. 1 tohto nariadenia do 30.12.2022, toto nariadenie stráca platnosť.

V Šrobárovej, dňa 07.10.2022

...........................................

Anna Šušoliaková

starostka obce